es en es gl en it gl en gl gl gl gl gl gl gl es gl gl gl gl gl es gl en en gl gl es gl en fr en
Recensión: Héctor Cajaraville, O segredo da casa de Formoso
Título: O segredo da casa de Formoso Autor: Héctor Cajaraville Editorial: Oqueleo ISBN: 9788416834433 Nº de páxinas: 224 páxs
Héctor Cajaraville fai o seu debut no catálogo de Oqueleo con O segredo da casa de Formoso. Esta é unha novela moi entretida, das que fan novos lectores, e que combina tanto misterio e segredos como unha visita guiada pola xeografía de Galicia e outros temas como o resultado da guerra civil no bando perdedor.
Este libro ten dúas partes ben diferenciadas a nivel narrativo, que non estruturalmente marcados. Na primeira temos unha análise da sociedade galega e da xeografía do país mediante a aparición de David en Galicia e que permitirá introducir outras subtramas na novela. Na segunda parte da novela tratarase o compoñente de misterio da novela, afondarase na psicoloxía de personaxes principais e secundarios e xogarase moito con introducir temáticas e aspectos milennial dentro dun ambiente onde producen sobresalto, polo que aportan comicidade.
Coido que ambas partes poderían mesturarse para crear un produto literario un pouco máis compacto e que evolucionase de forma paralela. Este certo inmobilismo fai que a brecha que existe entre ambas partes do libro sexa notoria. Está claro que é un feito voluntario e que logra con isto que cada tema goce da súa importancia pero tamén fai que o libro semelle diferente no comezo e no final.
O traballo coas personaxes é moi bo. Co paso das páxinas é sinxelo sentir que formamos parte da familia de David xa que coñecemos sen esforzos moitos trazos básicos e definitorios de cada unha das personaxes. O descoñecemento de David con respecto a todos eles tamén permite que as presentacións sexan moito máis amplas e que poidamos situalos respecto da súa función na familia e no texto.
Mención especial merece o interese que pon o autor en traballar totalmente todos os aspectos dos lugares que os personaxes visitan. As vacacións de verán son o mellor momento para facer unha ruta por moitos espazos de Galicia dos que se tratan todo tipo de curiosidades mediante detalladas descripcións.
En resumo, O segredo da casa de Formoso é unha novela que de seguro gustará ós adolescentes e unha maneira moi entretida de coñecer a emigración, os segredos que agocha a nosa tráxica historia e a constitución da memoria dalgunha das nosas vilas.
Soy un párrafo. Haz clic aquí para agregar tu propio texto y edítame. Es muy sencillo.
Use tab to navigate through the menu items.
Se non queres perder ningunha das novas publicacións.